ट्रेन के टीटीई साहब जो टिकट चेक करने के बाद हमारे पास आकर बैठ गए हैं। हमसे बातें करने लगे हैं। उन्होंने बताया कि बारिश के दिनों में झरने के पानी छींटे ट्रेन के डिब्बे में भी आ जाते हैं। पर पाताल पानी बहुत खतरनाक भी है। कई बार यहां नौजवानों की लापरवाही से जान जा चुकी है। पाताल पानी के बाद आया महू छावनी। यहां ट्रेन 15 मिनट रूकी। महू बाबा साहेब डाक्टर भीमराव आंबेडकर की जन्मस्थली है। डा. आंबेडकर के पिता यहां छावनी में सेना में पदस्थापित थे।